हल्की बारिश से शहर के मुख्य रास्तों पर भरा पानी
गुरुवारसुबह हुई बारिश मेवात में कुछ किसानों के लिए राहत तो कुछ लिए आफत बन गई। जिन गांवों में फसल पकी खड़ी है, उनमें बारिश से नुकसान होने की संभावना है। जिनकी फसल कच्ची है उनके लिए बारिश वरदात साबित हो रही है। जिले के अकलीमपुर, जैताका, राजाका, मूलथान, मालब, रानीका, भादस, नगीना, करेहड़ा, भूड़बांस आदि गांवों में गेहूं सरसों की फसल पकी खड़ी है। अकलीमपुर नूंह के किसान हाजी फारुक, अल्ली मूलथान, कंसाली के शहीद, मोटा आदि किसानों ने बताया कि बारिश से पकी फसल में नुकसान हो सकता है। इससे फसल का दाना जमीन पर गिर जाता है। उत्पादन प्रभावित होता है। इधर झिमरावट, मोलाहका, खेड़ी, ढ़ाडोली, नरियाला, रवा, बघौला, खेड़ी, गुर्जरनंगला, हैबितका आदि गांवों के किसान खुश हैं। किसान इस्माइल, नाजीर, पिरोजा लाल, खातीराम आदि ने बताया कि गेहूं की फसल कच्ची है। सिंचाई की आवयकता है। बारिश से फसल अच्छी तरह पकेगी। उत्पादन बढ़ेगा। साथ ही किसानों पर खर्च का बोझ भी कम होगा। किसान ओला पड़ने की भी संभावना जता रहे हैं।
फिरोजपुर झिरका. हल्कीबरसात के बाद सड़क पर जमा पानी।
hin_Deva hin_Deva bho_Deva